stanford-oval/wikipedia huggingface dataset:
Janne Kuokkanen
Ura > Seuraura > Juniorivuodet

Kuokkanen on Laser HT:n (myöhemmin myös Kiekko-Laser) kasvatti. Hän oli kaudella 2011–2012 seuran C-nuorten paras pistemies sekä I-divisioonan karsinnoissa tehoilla 6+8=14 että II-divisioonan runkosarjassa tehoilla 15+22=37. Kaudella 2012–2013 Kuokkanen nousi joukkueen varakapteeniksi. Hän osallistui kauden aikana myös yhtenä viidestä suomalaispelaajasta IIHF Development Campiin.
Kaudeksi 2013–2014 Kuokkanen siirtyi Oulun Kärppien junioreihin. Hän pelasi pääosan kaudestaan seuran B-nuorissa, joiden sisäisen piste-, maali- ja syöttöpörssin Kuokkanen voitti tehoilla 26+27=53. Hän oli myös kevään 2014 pudotuspeleissä Kärppien paras pistemies ja maalintekijä tehoilla 5+2=7. Kuokkanen palkittiin kauden päätteeksi B-nuorten SM-sarjan tehopelaajana Janne Ojanen -palkinnolla. Hän vahvisti kauden aikana myös seuran C-nuoria, joissa Kuokkanen voitti kauden päätteeksi SM-hopeaa. Hän voitti C-nuorten SM-sarjan pudotuspelien piste- ja maalipörssin tehoilla 16+10=26. Kauden 2014–2015 Kuokkanen pelasi 16-vuotiaana suurimmaksi osaksi Kärppien A-nuorissa, jossa hän teki 35 runkosarjaottelussa 15 tehopistettä. Kuokkanen pelasi osan kaudestaan myös seuran B-nuorissa, jossa hän voitti kauden päätteeksi Suomen-mestaruuden.
Ura > Seuraura > Debyytti miesten peleissä

Ak Bars Kazan varasi Kuokkasen toisella kierroksella 38. pelaajana KHL:n varaustilaisuudessa 2015. Kaudella 2015–2016 hän sai Kärppien A-nuorista eniten syöttöpisteitä ja toiseksi eniten tehopisteitä tehoilla 22+31=53. Kuokkanen pelasi 27. helmikuuta 2016 ensimmäisen miesten pelinsä lainasopimuksella Mestis-joukkue Kajaanin Hokissa ottelussa Rovaniemen Kiekkoa vastaan. Hän teki Hokin 6–0-voittoon päätteessä ottelussa tehot 1+1=2. Kuokkasen kanssa samassa ketjussa pelasi myös Kärppien A-nuorista tutut Tino Metsävainio ja Sami Pekkala. Kuokkanen vahvisti kauden aikana myös Kärppien B-nuoria, joissa hän voitti kauden päätteeksi Suomen-mestaruuden.
Kuokkanen debytoi kauden 2015–2016 aikana myös Kärppien SM-liigajoukkueessa, kun hän pääsi kokoonpanoon runkosarjan viimeisellä kierroksella 10. maaliskuuta 2016 vieraissa Pelicansia vastaan. Hänet merkittiin joukkueen kakkosketjuun Mika Niemen ja Juuso Ikosen rinnalle. Hän teki ottelussa kaksi maalia. joista ylivoimalla syntynyt ensimmäinen maali jäi Kärppien 1–4-voittoon päättyneen ottelun voittomaaliksi. Kuokkanen valittiin myös Alumnien tähtien ykköstähdeksi. Hänen kahden maalin iltaansa liittyi erikoisuus, sillä Kärppien Aku Kestilä onnistui vuotta aiemmin kauden 2014–2015 runkosarjan päätöskierroksella kahdesti maalinteossa myös liigadebyytissään vieraissa Pelicansia vastaan. Heitä aiemmin kaksi maalia SM-liigadebyytissään ovat tehneet vain Petri Varis ja Thomas Sjögren. Kesäkuussa 2016 Kuokkanen teki Kärppien kanssa kolmivuotisen SM-liigasopimuksen.
Ura > Seuraura > NHL-varaus ja siirtyminen OHL:ään

Carolina Hurricanes varasi Kuokkasen toisella kierroksella 43. pelaajana vuoden 2016 NHL:n varaustilaisuudessa. Samana kesänä OHL-joukkue London Knights varasi hänet 56. pelaajana CHL:n varaustilaisuudessa. Kuokkanen siirtyi OHL:ään kaudeksi 2016–2017. Hän jakoi tehoilla 26+36=62 Knightsin sisäisen maalipörssin kolmannen sijan ja sijoittui sisäisessä pistepörssissä neljänneksi. Pudotuspeleissä Kuokkanen oli joukkueen paras pistemies ja maalintekijä tehoilla 10+6=16. Maaliskuussa 2017 hän teki kolmivuotisen NHL-tulokassopimuksen Carolina Hurricanesin kanssa, ja OHL-kautensa jälkeen hän siirtyi AHL-joukkue Charlotte Checkersin vahvuuteen. Hän pelasi joukkueessa yhden pudotuspeliottelun.
Ura > Seuraura > Siirtyminen Carolina Hurricanesin organisaatioon

Syksyn 2017 harjoitusleirin päätteeksi Kuokkanen otti yllättäen paikan Carolina Hurricanesin NHL-kauden 2017–2018 avauskokoonpanosta. Hän teki NHL-debyyttinsä runkosarjan avauskierroksella 7. lokakuuta Minnesota Wildia vastaan. Kuokkanen merkittiin Hurricanesin kolmosketjun oikeaan laitaan Derek Ryanin ja Jeff Skinnerin viereen. Hän sai ottelussa jääaikaa 9.51 minuuttia. Kuokkanen pelasi alkukaudella neljä NHL-ottelua, mutta hän seurasi osan alkukauden otteluista myös katsomon puolelta, kunnes lokakuun lopulla Kuokkanen lähetettiin AHL-joukkue Charlotte Checkersiin. Hän pelasi siellä loppukauden ja teki tulokaskautensa aikana 60 runkosarjaottelussa tehot 11+29=40 ja kahdeksassa pudotuspeliottelussa tehot 3+1=4.
Syksyn 2018 harjoitusleirin päätteeksi Hurricanes lähetti Kuokkasen farmijoukkue Charlotte Checkersiin. Hänet nostettiin kauden 2018–2019 aikana ensimmäisen kerran NHL:ään joulukuussa, kun Jordan Staal loukkaantui. Kuokkanen pelasi NHL:ssä kauden aikana seitsemän runkosarjaottelua ilman tehopisteitä. Checkersin AHL-joukkueessa hän teki 48 runkosarjaottelussa tehot 12+26=38. Kuokkanen nimettiin AHL:n tähdistöotteluun, mutta hän joutui jättämään tapahtuman kuitenkin väliin loukkaantumisen vuoksi. Kuokkasen kausi todettiin lopulta leikkaushoitoa vaatineen vamman myötä päättyneeksi maaliskuussa 2019. Charlotte Checkersin kausi päättyi Calder Cup-mestaruuteen, ja Kuokkanen pelasi riittävästi runkosarjaotteluita, jotta hänet voitiin lukea mestariksi.
Ura > Maajoukkueura

| Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Kultaa | Yhdysvallat 2016 | jääkiekko |  |
Kuokkanen pelasi alle 20-vuotiaiden MM-kilpailuissa vuosina 2017 ja 2018, joista jälkimmäisessä turnauksessa hän toimi Suomen varakapteenina. Kuokkanen pelasi myös alle 18-vuotiaiden MM-kilpailuissa vuonna 2016, jolloin hän voitti maailmanmestaruuden.
Kuokkanen pelasi myös alle 18-vuotiaiden Ivan Hlinkan muistoturnauksessa vuonna 2015. Hän voitti turnauksen syöttöpörssin ja Suomen sisäisen pistepörssin voiton kuudella syöttöpisteellään. Kuokkanen edusti myös alle 17-vuotiaiden maajoukkuetta World U-17 Hockey Challengessa marraskuussa 2014 sekä Euroopan nuorten olympiafestivaaleilla vuonna 2015, jolloin hän voitti pronssia. Yhteensä Kuokkanen on pelannut 30 nuorten ja 38 poikien maaottelua.
Suomen A-maajoukkueessa Kuokkanen on pelannut 16 ottelua tehopistein 2+1=3. Hän teki A-maajoukkuedebyyttinsä Swiss Ice Hockey Gamesin toisessa ottelussa 17. joulukuuta 2022 hänen sen hetkisen seuransa kotikaupungissa Sveitsin Fribourgissa Ruotsia vastaan. Kuokkanen merkittiin Suomen nelosketjun vasempaan laitaan toisen debytantin, Tommi Tikan sekä Iiro Pakarisen viereen. Ensimmäisen A-maajoukkuemaalinsa hän teki Nordic Cupissa 20. huhtikuuta 2023 Vaasassa ylivoimalla Tanskaa vastaan. Kuokkasen osuma jäi Suomen 3–1-voittoon päättyneen ottelun voittomaaliksi. Hänet palkittiin joukkueensa ottelun parhaana pelaajana.
Pelityyli

Kuokkasta on luonnehdittu nopeaksi kahden suunnan hyökkääjäksi, jolla ei ole suuria heikkouksia. Hänellä on kuitenkin vaikeuksia kaksinkamppailuissa ja aloituksissa.
Carolina Hurricanesin kykyjenetsijän Joni Pitkäsen mukaan Kuokkanen osaa rakennella peliä erinomaisesti. Jatkoaika.comin Jere Korkalainen puolestaan kuvaili Kuokkasen syöttövalikoimaa ylivertaiseksi tammikuussa 2018 kirjoittamassaan kolumnissa.
Kuokkanen viihtyy, kun hän saa tulla hyökkäyksiin toisesta aallosta ja hakea maalintekopaikkoja taustalta. Korkalaisen mukaan häntä ”ei ole tarkoitettu kaksinkamppailuihin tai hyökkäyksien päättäjäksi maalinedustalle”. Kuokkasen pelaajaprofiili ei sovellu myöskään avauspelaamiseen, vaikka häntä peluutetaankin satunnaisesti keskushyökkääjän positiolla.
Pitkänen on verrannut Kuokkasta Valtteri Filppulaan. Faneille.com -sivuston toimittaja Toni Rajamäen mielestä hän muistuttaa pelityyliltään Sebastian Ahoa.
Djavan

Santiago de Chile, 18. toukokuuta 2008.
Djavan  (s. 27. tammikuuta 1949 Alagoas, Brasilia) on brasilialainen MPB-laulaja ja -sanoittaja. Djavan yhdistää perinteisiä eteläamerikkalaisia rytmejä populaarimusiikin kanssa.
Historia

Djavan syntyi köyhään perheeseen Maceióssa, Koillis-Brasiliassa. Hän muodosti Luz, Som, Dimensão -yhtyeen. 1973 Djavan muutti Rio de Janeiroon ja aloitti laulamisen paikallisissa yökerhoissa. Lukuisiin festivaaleihin osallistumisen jälkeen hän saavutti huomiota ja äänitti albumin "A Voz, o Violão e a Arte de Djavan" 1976. Albumi sisältää laulun "Flor de Lis", josta syntyi yksi hänen tunnetuimmista hiteistä. Myöhemmät albumit sisältävät muita musiikillisia vaikutteita, afrikkalaista musiikkia ja muita perinteisiä hittejä  kuten "Açaí", "Sina" ja "Samurai". Hänen tunnetuimpia sävellyksiään ovat "Meu Bem Querer", "Oceano", "Faltando um Pedaço", "Esquinas", "Seduzir", "Pétala", "Lilás", "A Ilha", "Fato Consumado", "Álibi", "Azul", "Cigano" ja "Serrado".
Diskografia

1976 A voz, o violão e a arte de Djavan Som Livre LP, CD
1978 Djavan EMI/Odeon LP, CD
1981 Seduzir EMI/Odeon LP, CD
1982 Luz Sony Music LP, CD
1983 Para viver um grande amor (soundtrack) CBS LP
1984 Lilás CBS LP, CD
1986 Meu lado CBS LP, CD
1987 Não é azul mas é mar CBS LP, CD
1988 Brazilian Knights and a Lady (mukana Ivan Lins ja Patti Austin) CD
1989 Djavan CBS CD
1989 Alumbramento EMI/Odeon LP, CD
1992 Coisa de acender Sony Music CD
1994 Novena Sony Music CD
1996 Malásia Sony Music CD
1997 Songbook Djavan  Lumiar Discos CD
1998 Bicho solto o XIII Sony Music CD
1999 Djavan "ao vivo" (live) Epic/Sony Music CD, DVD
2001 Milagreiro Epic/Sony Music CD
2004 Vaidade Luanda Records CD
2005 Djavan na Pista, etc. Luanda Records CD
Aiheesta muualla

Virallinen kotisivu
Guardianin arvostelu
Crazyhouse

Crazyhouse on shakkivariantti, jota pelataan kahden pelaajan välillä. Siinä käytetään samaa lautaa ja samoja nappuloita kuin normaalissa shakissa, mutta vastustajalta lyödyt nappulat saa itselleen reserviin. Reservistä voi sitten omalla vuorollaan asettaa nappulan haluamalleen tyhjälle ruudulle, kuitenkaan sotilaita ei saa laittaa ensimmäiselle tai kahdeksannelle riville.
Peli päättyy, kuten normaalissakin shakissa, mattiin, pattiin, sovittuun tasapeliin tai aseman toistumiseen. Aseman toistumisessa otetaan huomioon myös reservissä olevat nappulat.
Nappuloiden arvona pidetään yleisesti seuraavaa:
Sotilas - 1
Ratsu - 2
Lähetti - 2
Torni - 2-3
Daami - 4
Daamin ja tornin normaalia shakkia heikompi pistemäärä johtuu siitä, että loppupeliä ei esiinny Crazyhousessa, ja lauta on aina ruuhkainen nappuloista. Myös nappuloiden liikkuvuus on sama reservistä tiputtaessa, ja sotilaat ylentyvät helpommin.
Pelejä muistiin merkittäessä nappulan pudottamista tyhjälle ruudulle merkitään yleensä @-merkillä. Esimerkiksi 4. R@g5 tarkoittaa, että valkea pelaaja pudottaa neljännellä siirrollaan reservistään ratsun ruutuun g5.
Aiheesta muualla

Zhouse Challenger (Arkistoitu – Internet Archive) Ladattava Crazyhousea pelaava ohjelma
FICS Internetsivusto, jossa voi pelata Crazyhousea
Create with Garfield!

Skannaus Create with Garfield! Deluxe Editionin IBM PC -version pelipaketista.
Create with Garfield! on Developmental Learning Materialsin (DLM) julkaisema Karvinen-sarjakuvahahmoon perustuva tietokoneohjelma jolla voi tehdä sarjakuvamaisia kuvia valmiista taustakuvista ja yhdistelemällä niihin muita valmiita kuvaelementtejä. Ohjelmasta on julkaistu versiot Apple II, Commodore 64 ja IBM PC -tietokoneille.
Alkuperäinen versio on julkaistu vuonna 1986 ja vuotta myöhemmin Create with Garfield! Deluxe Edition, jossa on mukana laajempi kuvakirjasto. Ohjelman kehittäjä on Ahead Designs ja IBM PC -version tekijä on Chris Lamb.
Kuvakaappaus Create with Garfield! Deluxe Editionin aloitusnäkymästä (IBM PC -versio).
Vuonna 1988 julkaistu IBM PC -versio Create with Garfield! Deluxe Edition julkaistiin kahdella 5,25" 360 kilotavun levykkeellä. IBM PC DOS-version ensimmäisellä levykkeellä on kopiosuojausraita levykkeen lopussa, mutta DOS-version ohjelmasta on olemassa myös kopiosuojaamaton versio.[lähde? ] Ohjelmasta on myös olemassa 3,5" versio yhdellä 720 kilotavun levykkeellä ja myös tässä versiossa on kopiosuojausraita levykkeen lopussa.
Ohjelman käynnistyessä soi aloitusnäkymän aikana lyhyt melodia PC:n sisäisellä kaiuttimella. Ohjelmassa on mukana eri taustakuvavaihtoehtoja, esimerkiksi uima-allas, aavikko, huone, kaupunki, stadion, keittiö, laskettelurinne jne.
Taustakuvien päälle valitaan muista valikoista Karvinen-sarjakuvan hahmoja (esimerkiksi Karvinen, Esko, Osku jne) ja erilaisia esineitä tai muita kuvaelementtejä.
Valikosta voi myös valita puhekuplia ja niihin voi kirjoittaa lyhyitä lauseita. Valmiit kuvat pystyy tallentamaan erilliselle datalevykkeelle tai tulostamaan paperille.
Laitteistovaatimukset

Ohjelman IBM PC -versio vaatii CGA-yhteensopivan näytönohjaimen, 256 kilotavua näyttömuistia ja 3,5" tai 5,25" kokoisen levykeaseman. Ohjelman kopiosuojauksesta johtuen, ohjelma ei toimi mikäli ohjelman yrittää kopioida tietokoneen kiintolevylle.
Dinamo Krasnogorsk

| Dinamo Krasnogorsk |
| --- | --- |

Perustettu:  2010
Entiset nimet:  HK Dinamo Tver (2010−2011) HK Dinamo Balašiha (2011–2017) Dinamo Tver (2019–2020)
Kaupunki:  Krasnogorsk, Venäjä
Kotiareena:  Krasnogorsk Arena
– kapasiteetti:  1 000
Sarjataso:  VHL
Värit:           
Toimitusjohtaja:   Igor Akulinin
Päävalmentaja:   Andrei Pjatanov
Mestaruudet:  1: (2017)
Infobox OKVirheellinen NIMI-arvo: 
Dinamo Krasnogorsk (ven. Динамо Тверь) on venäläinen jääkiekkojoukkue Krasnogorskista, Moskovan alueelta. Seura pelaa maan toiseksi korkeimmalla sarjatasolla VHL-liigassa. Joukkue toimii KHL-seura Dinamo Moskovan farmijoukkueena.
Vuonna 2010 Tverin kaupunkiin perustettiin HK Dinamo Tver. Seuraavaksi kaudeksi joukkue siirtyi Balašihaan ja se otti käyttöön nimen HK Dinamo Balašiha. Dinamo voitti VHL-liigan mestaruuden kaudella 2016–2017, jonka jälkeen seuran toiminta kuitenkin lakkautettiin talousvaikeuksien vuoksi.
Seuran toiminta käynnistettiin uudelleen nimellä Dinamo Tver vuonna 2019 ja joukkue liittyy kaudeksi 2019–2020 VHL-liigaan. Kaudeksi 2020–2021 joukkue muutti Tveristä Krasnogorskiin ja otti nimen Dinamo Krasnogorsk.
Joukkue kaudella 2021–2022

| Maalivahdit> # | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka |
| --- | --- | --- | --- | --- | --- |

 : 
| Puolustajat> # | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka |
| --- | --- | --- | --- | --- | --- |

| 22 |  | Sergei Aleksejev | L | 2021 | Moskova, Venäjä |
| Hyökkääjät> # | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Paikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

| 13 |  | Leon Denisov | R | H | 2021 |  |
| 76 |  | Daniel Avdioukin | R | LH | 2021 | Centerville, Virginia, Yhdysvallat |
| 77 |  | Valentin Nikonorov | L | H | 2021 |  |
Joukkue kaudella 2021–2022 > Joukkueenjohto

Päävalmentaja: Andrei Pjatanov
Apuvalmentaja: Juri Panov
Apuvalmentaja: Sergei Petrenko
Maalivahtivalmentaja: Anton Zelenov
Fysiikkavalmentaja: Leonid Dmitritšenko
Toimitusjohtaja: Igor Akulinin
Aiheesta muualla

Seuran kotisivut (Arkistoitu – Internet Archive) (venäjäksi)
VHL
AKM Tula •
Bars Kazan •
Buran Voronež •
Dinamo Pietari •
Dizel Penza •
Gornjak-UGMK Verhnjaja Pyšma •
Himik Voskresensk •
Ižstal Iževsk •
Jermak Angarsk •
Jugra Hanty-Mansijsk •
Južnyi Ural Orsk •
Lada Toljatti •
Metallurg Novokuznetsk •
Molot Perm •
Neftjanik Almetjevsk •
HK Rjazan •
HK Rostov •
Rubin Tjumen •
Omskije Krylja •
SKA Neva •
Sokol Krasnojarsk •
HK Tambov •
Toros Neftekamsk •
Tšelmet Tšeljabinsk •
TsSK VVS Samara •
Zauralje Kurgan •
Zvezda Moskova
Don Cherry

Don Cherry voi viitata seuraaviin henkilöihin:
Don Cherry (s. 1924), laulaja ja golfaaja
Don Cherry (s. 1934), jääkiekkovalmentaja ja -selostaja
Don Cherry (1936–1995), jazztrumpetisti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Don Cherry”, voi hakea sivunnimihaulla, laajalla sivunnimihaulla tai tekstihaulla.
Cory Barlog

Cory Barlog vuonna 2019.
Cory Barlog (s. 2. syyskuuta 1975 Sacramento, Kalifornia) on yhdysvaltalainen pelisuunnittelija ja ohjaaja. Hänet tunnetaan työstään God of War, God of War II, sekä God of War (2018) toimintapeleissä ohjaajana, suunnittelijana ja kirjoittajana
Ura

Barlog aloitti uransa pelien tekijänä animoinnin johtajana (engl. Lead Animator) vuonna 1999 Paradox Development pelitalossa, nykyään Midway Studios – Los Angeles Inc., minkä aikana hän työskenteli Backyard Wrestling pelin kehittämisessä. Barlog myöhemmin vuonna 2003 siirtyi työskentelemään Sony Santa Monica studiolle, jossa hän aloitti työskentelyn ensimmäisessä God of War – pelissä animoinnin johtajana.
Myöhemmin vuoden 2004 jouluna, juuri ennen ensimmäisen God of War pelin julkaisua hänelle tarjottiin asemaa studion luovana ohjaajana (engl. Creative Director), kun studion sen aikainen ohjaaja David Jaffe ilmaisi halunsa siirtyä toisiin projekteihin. Barlog aloitti työskentelyn Sony Santa Monica studion luovana ohjaajana vuonna 2005, jolloin hän otti vastuuta God of War II – pelin suunnittelusta ja ohjauksesta. Vuonna 2007 Barlog voitti työstään God of War II – pelissä BAFTA palkinnon pelin tarinasta ja hahmoista.
Barlog aloitti työskentelyn God of War III pelin parissa ohjaajana, mutta irtaantui asemastaan ja aloitti työskentelyn eri projekteissa. Hän toimi lyhyen ajan luovana ohjaajana Lucasarts studiossa, mutta siirtyi pian muihin projekteihin. Hän toimi konsulttina eri projekteissa, ja auttoi kirjoittamaan God of War: Ghost of Sparta – pelin entiselle työnantajalleen, Sony Santa Monica studiolle.
Vuonna 2012 hän aloitti työskentelyn Crystal Dynamics pelitalolla, jossa hän toimi vuoteen 2013 luovana ohjaajana Tomb Raider – pelin revisiolle, ja oli tänä aikana vastuussa pelin cinematiikan luomisesta.
Barlog palasi Sony Santa Monica studioon vuonna 2013 työskentelemään God of War – pelin kirjoittajana ja ohjaajana.  Hän voitti parhaan pelikäsikirjoituksen vuoden 2018 Writers Guild of America – palkintogaalassa työstään God of War (2018) pelissä. Hän voitti BAFTA palkinnon parhaasta pelistä ja narratiivista vuoden 2019 palkintogaalassa työstään God of War (2018) pelissä.
Aiheesta muualla

Cory Barlog LinkedIn
Cory Barlog Twitter
Sony Santa Monica Studio
God of War (2018)
Declan Rice

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Declan Rice
Syntymäaika: 14. tammikuuta 1999 (ikä 25)
Syntymäpaikka: Kingston upon Thames, Englanti
Pelipaikka: puolustava keskikenttäpelaaja
Pituus: 185 senttimetriä
Seura
Seura: Arsenal
Pelinumero: 41
Junioriseurat
2006–2013: Chelsea
2013–2017: West Ham United
Seurat
| Vuodet | Seura | O | (M) |
| 2017–2023 | West Ham United | 204 | (10) |
| 2023– | Arsenal | 38 | (7) |
Maajoukkue
| 2015 | Irlanti U16 | 3 | (0) |
| 2015–2016 | Irlanti U17 | 6 | (2) |
| 2016–2017 | Irlanti U19 | 6 | (0) |
| 2017–2018 | Irlanti U21 | 5 | (0) |
| 2018 | Irlanti | 3 | (0) |
| 2019– | Englanti | 50 | (3) |
 Seurajoukkueuran tilastot kattavat vain kansalliset sarjat, päivitetty 3. kesäkuuta 2024.  Maajoukkueuran tilastot päivitetty 3. kesäkuuta 2024.
| Mitalit> Maa:   Englanti.Miesten jalkapallo.EM-kilpailut  | Mitalit> Maa:   Englanti.Miesten jalkapallo.EM-kilpailut  | Mitalit> Maa:   Englanti.Miesten jalkapallo.EM-kilpailut  | Maa:   Englanti> Miesten jalkapallo. |
| --- | --- | --- | --- |
|  Hopeaa | Eurooppa 2020 |  |  |
Declan Rice (s. 14. tammikuuta 1999 Kingston upon Thames, Englanti) on englantilainen jalkapalloilija. Hän on pelipaikaltaan puolustava keskikenttäpelaaja. Hän edustaa Englannin Valioliigassa pelaavaa Arsenalia. Hän on edustanut maajoukkuetasolla Englannin lisäksi Irlantia.
Seurajoukkueura

Rice on alun perin Chelsean kasvatti. Hän pelasi seuran junioriakatemiassa 14-vuotiaaksi asti, kunnes liittyi West Ham Unitedin junioriakatemiaan.
Rice nousi West Ham Unitedin junioreista edustusjoukkueeseen ja pelasi ensimmäisen kerran Valioliigassa 21. toukokuuta 2017 ottelussa Burnleyta vastaan. Kaudella 2017–2018 hän pelasi Valioliigassa 26 ottelua ja pelasi kauden loppupuolella säännöllisesti ottelut alusta loppuun. Kaudella 2018–2019 hän pelasi 34 liigaottelua sekä teki maalin tammikuussa Arsenalia ja maaliskuussa Newcastle Unitedia vastaan. Kaudella 2019–2020 hän pelasi täydet minuutit West Hamin kaikissa 38 liigaottelussa ja teki maalin heinäkuussa 2020 kauden kolmanneksi viimeisessä ottelussa Watfordia vastaan. Hänet valittiin kauden päätteeksi West Hamin kauden parhaaksi pelaajaksi. Kaudella 2020–2021 hän pelasi 32 valioliigaottelua alusta loppuun, mutta joutui jättämään kuusi peliä väliin polvivamman vuoksi.
Kaudella 2021–2022 Rice pelasi 36 pääsarjaottelussa ja toimi valtaosan kaudesta West Hamin kapteenina. Hän myös debytoi Eurooppa-liigassa 16. syyskuuta 2021 ottelussa Dinamo Zagrebia vastaan, jossa hän teki maalin. Kaikkiaan hän teki kymmenessä Eurooppa-liigan ottelussa kolme maalia. West Ham eteni turnauksessa välieriin asti ja Rice valittiin kauden päätteeksi Eurooppa-liigan vuoden joukkueeseen. Rice valittiin myös toukokuussa 2022 West Hamin kauden parhaaksi pelaajaksi. Seuraavalla kaudella hän pelasi Valioliigassa 37 ottelua ja teki neljä maalia. West Hamin voittamassa Konferenssiliigassa hän pelasi 11 ottelua ja teki yhden maalin.
Heinäkuussa 2023 Rice siirtyi 105 miljoonan punnan siirtosummalla Arsenaliin. Hän pelasi avauskaudellaan Arsenalin kaikki valioliigaottelut, ja yhtä vaille kaikki avauskokoonpanossa. Hän teki seitsemän maalia ja antoi yhdeksän maalisyöttöä. Entistä seuraansa West Hamia vastaan hän teki helmikuussa maalin ja syötti kaksi. Mestarien liigan kymmenessä ottelussa hän syötti yhden maalin. Hän voitti FA Community Shieldin.
Maajoukkueura > Irlanti

Englannissa irlantilaistaustaisessa perheessä kasvanut Rice edusti junioritasolla Irlantia. Hänet valittiin vuonna 2016 Irlannin alle 17-vuotiaiden maajoukkueen vuoden pelaajaksi ja vuonna 2018 Irlannin alle 19-vuotiaiden maajoukkueen vuoden pelaajaksi. Rice pelasi vuonna 2018 kolme maaottelua Irlannin A-maajoukkueessa.
Maajoukkueura > Englanti

Rice ilmoitti helmikuussa 2019 halustaan edustaa aikuisten tasolla Englantia, jonka riveissä hän pelasi ensimmäisen maaottelunsa EM-karsinnassa Tšekkiä vastaan 22. maaliskuuta 2019. Ensimmäisen maaottelumaalinsa hän teki Kansojen liigan ottelussa Islantia vastaan marraskuussa 2020 ja toisen MM-karsintaottelussa Unkaria vastaan syyskuussa 2021. Kesän 2021 EM-kilpailujen alkulohkossa hän pelasi kahdessa ensimmäisessä ottelussa täydet minuutit ja senkin jälkeisissä otteluissa avauskokoonpanossa. Hän muodosti EM-turnauksessa Kalvin Phillipsin kanssa vakiokaksikon hopeaa saavuttaneen Englannin joukkueen keskikentän pohjalla. MM-kilpailuissa 2022 Rice pelasi avauskokoonpanossa Englannin kaikki viisi ottelua ja viimeistä alkulohko-ottelua lukuun ottamatta täyden peliajan.
Rice on toukokuun 2024 loppuun mennessä pelannut Englannin A-maajoukkueessa 50 maaottelua ja ollut niissä 46 kertaa avauskokoonpanossa. Hän on tehnyt maaotteluissa kolme maalia.
Doc Shaw

Doc Shaw vuonna 2010.
Larramie Cortez ”Doc” Shaw (s. 24. huhtikuuta 1992) on yhdysvaltalainen näyttelijä, joka tunnetaan Marcus Littlen roolista televisiosarjassa Viiden tähden merielämää. Doc on myös näytellyt Boomeria sarjassa Kaksi kunkkua.
Aiheesta muualla

Doc Shaw Internet Movie Databasessa. (englanniksi)
Jedda

| Jedda (Jidda) جدّة |
| --- | --- |
 Jedda siluetti Punaiselta mereltä nähtynä vuonna 2008.
 Jeddan sijainti Saudi-Arabiassa
 Jedda
 Koordinaatit: 21°32′36″N, 39°10′22″E 
Valtio:  Saudi-Arabia
Provinssi:  Makkah
Perustettu:  646 (Kauppapaikka, pyhiinvaeltajien satama)
Väkiluku (2010):  3 457 794
 – Väestötiheys:  1 085 as./km²
Lempinimi::  Punaisenmeren morsian
 
 www.jeddah.gov.sa 
Infobox OKVirheellinen NIMI-arvo: 
Jedda (arab. جدة‎, Jidda) on suurkaupunki ja satama Punaisenmeren rannalla lähellä Mekkaa Saudi-Arabiassa. Mekan ja Medinan läheisyyden takia kaupunki on myös suosittu matkakohde etenkin pyhiinvaelluksen aikaan.